Oorstromings in Pta keer motoriste vas  ‘n Motor sit vas in die duikweg in Rachel de Beer-straat in Pretoria-Noord. (Foto: Facebook/ DA) Talle motoriste is Donderdagmiddag in hul motors vasgekeer toe ŉ wolkbreuk swaar vlae reën op inwoners van Pretoria losgelaat het. Charles Mabaso, woordvoerder van Tshwane se nooddienste, sê twee voorvalle van oorstromings in Pretoria is Donderdagmiddag aangemeld. Tydens een van die voorvalle is ŉ motor in die water in Steve Biko-weg vasgekeer. Alle insittendes kon sonder voorval uit die motor gehelp word. Verkeer is egter erg hier ontwrig. Die duikweg onderdeur die spoorlyn in Rachel de Beer-straat was ook onder water en foto’s wys hoe voetgangers die pad probeer oorsteek met die water wat tot by hul middellyf kom. ŉ Motor het ook hier in die water tot stilstand gekom en insittendes was in die motor vasgekeer. Hulle kon egter ook veilig uit die motor verwyder word. ???? DANGER: MULTIPLE REPORTS OF MOTORISTS TRAPPED IN FLOODS IN PARTS OF PRETORIA NORTH ON THURSDAY AFTERNOON | ???? SUPPLIED pic.twitter.com/BsGqfW95LG — Gauteng Weather (@tWeatherSA) January 5, 2023 Die Suid-Afrikaanse Weerdiens het boonop ŉ waarskuwing vir nóg reën in Gauteng tot en met Vrydagoggend uitgereik, met kitsoorstromings wat kan plaasvind. Volgens Masondo word alle laagwaterbrûe in en om Pretoria gemonitor vir moontlike oorstromings, insluitend die brug in Staatsartillirie-weg naby die PPC-fabriek in Pretoria-Wes. Motoriste is gewaarsku om met hul ligte aan en stadig te bestuur. Pretoria Noord. Vloedwater in Rachel de Beer straat. Posted by Sophia Marx on Thursday, January 5, 2023